Z Chóśebuza/Cottbus. Mała gjarstka zajmowanych luźi jo se 14. septembra wobźěliła na Serbskem bliźe ku temje: Kak pišomy ukrainske mjenja w dolnoserbskej rěcy? Gósć jo była Ukrainaŕka Liza Waltherowa, kenž južo wjele lět w Lipsku bydli a jo na Instituśe za sorabistiku ako doktorandka pśistajona. Wóna jo pódla była na digitalny part. Wóna jo groniła: Tenraz som powědała wó transliteraciji ukrainskich mjenjow do dolnoserbskeje rěcy a dalšnych rěcnych procesach w Ukrainje w casu wójny. Kótare mě musymy z originala do serbskeje rěcy transliterěrowaś – rusojske Nikolaev (HиkoлaeB) abo ukraińske Mykolaiv (MиkoлaïB)? Teke wó mě glownego města Ukrainy jo šło – ukrainske Kyjiw (KиïB) abo rusojske Kijew (KиeB). Profesor uniwersity w Saarbrückenje Roland Marti jo teke online pśišaltowany był a jo gronił, až deje take exzonimy, ako wšyknym znate su, snaź tak pisane wostaś. Do teje měšeńce pśiźo fakt, až cesto w medijach su wiźeś transliteracije do engelskeje rěcy, kótaraž jo hynakša ako transliteracija do nimskeje rěcy.
szl_Latn